**ข้อ 5 ระบบติดตามการปฏิบัติงานเพื่อการบริหารงานขององค์การ**

* ระบบติดตามการปฏิบัติงานเพื่อการบริหารงานขององค์การ เป็นการนำเทคโนโลยีดิจิทัลมาใช้ในการติดตามและบริหารงานอย่างเป็นระบบ โดยใช้กระบวนการและจัดสรรทรัพยากรอย่างเหมาะสม เพื่อให้บรรลุวัตถุประสงค์ที่กำหนด และเกิดประโยชน์สูงสุดแก่ประชาชนและหน่วยงานในฐานะผู้รับบริการ
* ใช้เกณฑ์การให้คะแนนแบบเดียวกันทั้ง 2 รอบการประเมิน คิดค่าระดับคะแนนเต็ม 10 คะแนน

|  |  |  |  |
| --- | --- | --- | --- |
| **ประเด็นการประเมิน** | **มี/ใช่** | **ไม่มี/ไม่ใช่** | **รายละเอียด** |
| 1.ใช้ระบบอิเล็กทรอนิกส์ในการติดตามผลการปฏิบัติงานขององค์การ (4คะแนน) |  |  |  |
| 1.1 มีระบบรับ-ส่งเรื่อง และการให้บริการได้ถูกต้อง รวดเร็ว สามารถลดต้นทุน ลดการสูญเสีย และเกิดคุณค่าที่เป็นประโยชน์ต่อผู้รับบริการ  (2 คะแนน) |  |  |  |
| 1.2 มีระบบติดตามสถานะและบริหารงานขององค์การ (1 คะแนน) |  |  |  |
| 1.3 มีการรับฟังความคิดเห็น เพื่อนำมาปรับปรุงและพัฒนาระบบ และตอบสนองความต้องการของผู้รับบริการ (1 คะแนน) |  |  |  |
| 2. มีการจัดเก็บข้อมูลในระบบที่เป็นปัจจุบัน สามารถเรียกดูข้อมูลได้แบบ Real Time และนำผลวิเคราะห์ข้อมูลไปใช้ปรับปรุง พัฒนาการให้บริการ และการปฏิบัติงานต่อไป ( 3 คะแนน) |  |  |  |
| 2.1 มีการออกแบบระบบจัดเก็บข้อมูล และมีระบบวิเคราะห์ข้อมูลสอดคล้องกับความต้องการของผู้รับบริการ (1 คะแนน) |  |  |  |
| 2.2 มีการรวบรวมข้อมูลจากผู้ปฏิบัติงาน ผู้รับบริการ และผู้เกี่ยวข้องอย่างเป็นระบบ ถูกต้อง และทันสมัย (1 คะแนน) |  |  |  |
| 2.3 มีการนำผลการวิเคราะห์ข้อมูลไปใช้พัฒนา ปรับปรุงการบริหารงาน เช่น นำข้อมูลมาใช้กำหนดนโยบายเพื่อบริหารองค์การให้ตอบโจทย์และเป้าหมายองค์การ นำข้อมูลมาพัฒนาปรับปรุงงาน เป็นต้น (1 คะแนน) |  |  |  |
| 3. ใช้ระบบอิเล็กทรอนิกส์ในการประเมินความพึงพอใจของผู้รับบริการ โดยมีการรวบรวมผลการประเมินอย่างเป็นระบบ (3 คะแนน) |  |  |  |
| 3.1 มีระบบประเมินความพึงพอใจ ในรูปแบบที่ง่ายและสะดวกต่อผู้รับบริการ (1.5 คะแนน) |  |  |  |
| 3.2 มีการนำข้อมูลผลสำรวจมาปรับปรุงงานบริการอย่างต่อเนื่อง (1.5 คะแนน) |  |  |  |

**ข้อ 6. การส่งเสริมการใช้เทคโนโลยีดิจิทัลในองค์การ (Digital Transformation)**

* **การส่งเสริมการใช้เทคโนโลยีดิจิทัลในองค์การ หมายถึง การนำเทคโนโลยีมาปรับใช้เพื่อพัฒนาและยกระดับขีดความสามารถขององค์การ นำไปสู่การรองรับการเป็นรัฐบาลดิจิทัลในอนาคต เพิ่มประสิทธิภาพในการทำงาน การบริหารการอำนวยความสะดวกประชาชน การบริการภาครัฐ และการเปิดเผยข้อมูลของหน่วยงานที่เป็นประโยชน์**
* **Business Intelligence (BI) คือ เทคโนโลยีสำหรับการรวบรวม จัดเก็บ วิเคราะห์ และเข้าถึงข้อมูลในหลากหลายมิติ เพื่อช่วยวิเคราะห์ข้อมูลขององค์การเชิงลึก แสดงผลในรูปแบบของรายงาน กราฟ ตารางสรุป แนวโน้มต่างๆ และบทวิเคราะห์ เพื่อสนับสนุนข้อมูลประกอบการตัดสินใจของผู้บริหาร เพื่อออกนโยบายต่างๆ**
* **Artificial intelligence (AI) หรือเรียกว่าปัญญาประดิษฐ์ คือ โปรแกรมที่ถูกเขียนและพัฒนาให้มีความฉลาด มีความสามารถคิด วิเคราะห์ วางแผนและตัดสินใจได้ โดยการประมวลผลจากฐานข้อมูลขนาดใหญ่ ประยุกต์ให้เป็นไปตามสถานการณ์ต่างๆ**
* **ใช้เกณฑ์การให้คะแนนแบบเดียวกันทั้ง 2 รอบการประเมิน คิดค่าระดับคะแนนเต็ม 10 คะแนน**

|  |  |  |  |  |  |
| --- | --- | --- | --- | --- | --- |
| **ประเด็นการประเมิน** | **มี/ใช่** | **ไม่มี/ไม่ใช่** | | **รายละเอียด** | |
| **1. ใช้อีเมล์กลางภาครัฐ (@domain.go.th) ในการติดต่อสื่อการในภาครัฐ (Mail Go Thai) (2 คะแนน)** | | | | | |
| 1.1 ใช้อีเมล์กลางภาครัฐ (@domain.go.th) ในการติดต่อสื่อการในภาครัฐ (Mail Go Thai) |  | |  | |  |
| **2. มีการนำระบบอิเล็กทรอนิกส์มาใช้ในการปฏิบัติงาน (2 คะแนน)** | | | | | |
| 2.1 มีระบบบริหารจัดการภายใน เช่น ระบบสนเทศอิเล็กทรอนิกส์จัดการการประชุม การลา การจองห้องประชุม เป็นต้น (1 คะแนน) |  |  | |  | |
| 2.2 มีระบบการชำระเงินแบบอิเล็กทรอนิกส์(National e-Payment) เช่น การเบิกจ่ายเบี้ยประชุม การจ่ายค่าจ้าง เป็นต้น (1 คะแนน) |  |  | |  | |
| **3. ให้บริการข้อมูลแก่ประชาชนผ่าน Internet หรือ Mobile Application (2 คะแนน)** | | | | | |
| 3.1 บริการข้อมูลด้านประเภทงานบริการที่เป็นภารกิจหลัก และข้อมูลข่าวสารที่เป็นปัจจุบัน (1 คะแนน) |  |  | |  | |
| 3.2 มีช่องทางในการรับข้อคิดเห็น ข้อเสนอแนะ และอื่นๆ (1 คะแนน) |  |  | |  | |
| **4. มีการเปิดเผยข้อมูลของหน่วยงานที่เป็นประโยชน์ (Open Data) ผ่านเว็บไซต์ ปรับปรุงข้อมูลให้เป็นปัจจุบันสามารถนำไปใช้ต่อได้ (2 คะแนน)** | | | | | |
| 4.1 มีการจัดเก็บข้อมูลให้เป็นปัจจุบัน และมีการเปิดเผยในรูปแบบอิเล็กทรอนิกส์ (1 คะแนน) |  |  | |  | |
| 4.2 มีการจัดเก็บข้อมูลให้เป็นปัจจุบัน มีการเปิดเผยในรูปแบบอิเล็กทรอนิกส์ และสามารถนำไปใช้ต่อได้ (1 คะแนน) |  |  | |  | |
| **5. มีการนำเทคโนโลยีที่ทันสมัย มาประยุกต์ใช้ในการปฏิบัติงาน (2 คะแนน)** | | | | | |
| 5.1 มีการประยุกต์ใช้ระบบธุรกิจอัจฉริยะ (Business Intelligence : BI) ดึงข้อมูลมาสรุป ประมวลผล และนำเสนอ ในรูปแบบที่หลากหลาย เพื่อวิเคราะห์ วางแผน และประกอบการตัดสินใจได้ (1 คะแนน) |  |  | |  | |
| 5.2 มีการนำเทคโนโลยีปัญญาประดิษฐ์ (Artificial intelligence : AI) มาใช้ในการวิเคราะห์ข้อมูลและพัฒนาประสิทธิภาพ  ในการทำงานหรือการให้บริการประชาชน (1 คะแนน) |  |  | |  | |

**9. การบูรณาการข้อมูลระหว่างหน่วยงาน**

* การบูรณาการข้อมูลระหว่างหน่วยงาน หมายถึง การที่ส่วนราชการสามารถประสานเพื่อให้เกิดความร่วมมือในการเชื่อมโยงข้อมูลด้านต่าง ๆ ของหน่วยงาน โดยคำนึงถึงหลักประหยัด ความคุ้มค่า มุ่งให้เกิดผลสัมฤทธิ์และเกิดประโยชน์สูงสุดต่อประเทศชาติ ซึ่งในการบูรณาการข้อมูลนั้นจะต้องเป็นการบูรณาการร่วมกันระหว่างส่วนราชการ ภาคเอกชน ภาคประชาสังคม รัฐวิสาหกิจ องค์การมหาชน สถาบันการศึกษา องค์กรปกครองส่วนท้องถิ่น และหน่วยงานต่างประเทศ พร้อมกำหนดแผนงานการบูรณาการข้อมูลร่วมกันที่จะสามารถดำเนินการได้ในปีงบประมาณ พ.ศ. 2563
* เมื่อวันที่ 2 ตุลาคม 2561 คณะรัฐมนตรีมีมติอนุมัติในหลักการ ร่างพระราชบัญญัติว่าด้วยรัฐบาลดิจิทัล พ.ศ. …. ตามที่สำนักงานพัฒนารัฐบาลดิจิทัล (องค์การมหาชน) เสนอ โดยกำหนดให้หน่วยงานของรัฐต้องจัดทำข้อมูลตามภารกิจหลักให้อยู่ในรูปแบบข้อมูลดิจิทัล และต้องปรับปรุงข้อมูลดิจิทัลนั้นให้มีข้อมูลที่เชื่อถือได้ มีความสมบูรณ์และสามารถใช้ได้ รวมทั้งมีความถูกต้อง ทันสมัย สามารถเชื่อมโยงกับหน่วยงานของรัฐอื่น และนำไปประมวลผลต่อได้ หากข้อมูลดังกล่าวได้จัดทำไว้ก่อนพระราชบัญญัตินี้ใช้บังคับและไม่ได้อยู่ในรูปแบบข้อมูลดิจิทัล ให้หน่วยงานของรัฐดำเนินการแปลงข้อมูลดังกล่าวให้อยู่ในรูปแบบข้อมูลดิจิทัลด้วย และกำหนดให้หน่วยงานของรัฐต้องดำเนินการแลกเปลี่ยนหรือเชื่อมโยงข้อมูลดิจิทัลที่มีการจัดทำและครอบครองกับหน่วยงานของรัฐอื่นผ่านระบบและเครือข่ายสารสนเทศและการสื่อสารตามหลักเกณฑ์ที่คณะกรรมการกำหนด โดยอย่างน้อยต้องคำนึงถึงธรรมาภิบาลข้อมูลภาครัฐ (ร่าง  
  พระราชบัญญัติดังกล่าว ต่อมาได้ประกาศในราชกิจจานุเบกษา ซึ่งมีผลบังคับใช้ตั้งแต่วันที่ 23 พฤษภาคม 2562 ในชื่อว่า “พระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562”)

|  |  |  |  |
| --- | --- | --- | --- |
| **ประเด็นการประเมิน 6 เดือน** | | | |
| **ประเด็นการประเมิน** | **มี/ใช่** | **ไม่มี/ไม่ใช่** | **รายละเอียด** |
| มีแนวทาง รูปแบบ หรือมีการออกแบบการเชื่อมโยงข้อมูล กับหน่วยงานอื่น ในปีงบประมาณ พ.ศ. 2563 |  |  |  |
| **ประเด็นการประเมิน 12 เดือน** | | | |
| รายงานความก้าวหน้าของการเชื่อมโยงข้อมูลกับหน่วยงานอื่น ในปีงบประมาณ พ.ศ. 2563 |  |  |  |